Chilen maanjäristys 2010

Chilen maanjäristys tapahtui 27. helmikuuta 2010 Chilen keskiosissa Maulen alueella, ja se oli voimakkuudeltaan 8,8 momenttimagnitudiasteikolla. Aamuyöllä kello 3.34 (UTC−3)HS: Yli 120 ihmistä kuollut maanjäristyksen ravisteltua Chileä , viitattu 27.02.2010 10–30 sekuntia kestäneenTelegraph: Huge earthquake hits Chile, viitattu 27.02.2010 järistyksen keskus oli 23 kilometrin syvyydessä ja 90 kilometrin päässä maan toiseksi suurimmasta kaupungista Concepciónista. Alueella raportoitiin myös jälkijäristyksiä, joista voimakkain oli 6,9 momenttimagnitudia. Jälkijäristyksiä oli aina 3 000 kilometrin päässä Brasilian São Paulossa asti.Estado de SP sente reflexo do terremoto de 8,8 graus registrado no Chile. Viitattu 27.02.2010 Tsunamivaroitus annettiin 53 Tyynenmeren maahan.Sky News: Tsunami Warnings After Deadly Chile Quake, viitattu 28.02.2010

Presidentti vaihtui Chilessä 11. maaliskuuta 2010, kun Sebastián Piñera astui virkaan Michelle Bacheletin tilalle.YLE: Pinera pyysi sotilaallista tukea Chileen, viitattu 29.02.2010

 Vaikutuksia 
Maanjäristyksessä kuolleiden määrän ilmoitettiin ensin olevan huomattavasti korkeampi. 2. maaliskuuta 2010 uutisoitiin, että maanjäristyksessä kuoli lähes 800 ihmistä,YLE: Chilessä sotilaat yrittävät hillitä ryöstelyä, viitattu 02.03.2010 mutta 7. huhtikuuta kuolleita laskettiin olevan 486 ja lisäksi 79 kadonnutta. left|thumb|Maanjäristyksen tuhoja Concepciónin keskustassa.

Maanjäristys vaurioitti ainakin 500 000 rakennusta. Rakennusten joukossa olivat muun muassa Santiago de Chilen lentokenttä, joka suljettiin vaurioiden vuoksi väliaikaisesti, ja vankila, josta pakeni yli 200 vankia vankilan seinän sorruttua.HS: Yli 200 vankia karkasi järistyksen rikottua vankilan seinän , viitattu 28.02.2010 Erityisesti Concepciónissa ja rannikon kalastajakylissä tuhot olivat merkittävät. Reuters Alertnet: Massive earthquake strikes Chile, 122 dead  , viitattu 27.02.2010] Myös Santiago de Chilen historiallinen keskusta kärsi pahoja vaurioita. Chile, maailman suurin kuparintuottaja, joutui katkaisemaan tuotannon monilla merkittävillä kuparkaivoksella. 

Järistyksen jälkeen Concepciónissa ja muualla Maulen alueella ryösteltiin ja poltettiin ruokakauppoja. Hallitus määräsi alueelle öisen ulkonaliikkumiskiellon ja noin 10 000 sotilasta rauhoittamaan tilannetta.Chilen järistysalueen levottomuuksissa lähes 200 pidätystä , Helsingin Sanomat, 2.3.2010, viitattu 2.3.2010YLE: Chile pyytää kansainvälistä apua, viitattu 29.2.2010 Yksi ihminen menehtyi poliisin ja väkijoukon yhteenotoissa. Presidentti Bachelet totesi, että Concepción "ei ole enää hallinnassa".

 Tsunami 

Etelä-Amerikan mantereen edustalla, Tyynenmeren pohjan alla tapahtunut järistys aiheutti myös tsunamin, jonka korkeudeksi merenpinnan mittausasemilla havaittiin enimmillään runsas 2,3 metriäYleisradio, uutiset.

Tsunamiaalto eteni Chilen lisäksi Peruun, Ecuadorin, Costa Ricaan, Ranskan Polynesiaan ja Meksikon rannikolle.  Tsunamin raportoitiin osuneen esimerkiksi Juan Fernándezin saarille.ELPAIS.com: Un fuerte terremoto de 8,8 de magnitud causa al menos 78 muertos en Chile, viitattu 27.02.2010 Ihmishenkien menetykseltä vältyttiin Ranskan Polynesiassa, jossa tsunamiaalto kohosi neljään metriin.Nelonen: Ranskan Polynesiaan iski nelimetrinen tsunami , viitattu 27.02.2010 Havaijilla ja Australiassa tsunamiaallot eivät aiheuttaneet vakavia tuhoja.

Järistyksen nostattaman tsunaminvaaran takia annettiin aluksi alueellinen tsunamivaroitus (), joka koski vain Chileä ja Perua; lisäksi annettiin huomautus () tsunamista Ecuadorille.PTWC:n Tsunamibulletiini numero 1 (2010-02-27)  Pian tämän jälkeen jouduttiin antamaan lähes koko Tyynenmeren laajuinen tsunamivaroitus. Tsunamiaalto ylsi sunnuntaina Venäjälle ja Japaniin, ja myöhemmin samana päivänä varoitus peruttiin.YLE: Tyynenmeren tsunamivaara ohi, viitattu 29.02.2010

Chilen valtio myönsi parin päivän kuluttua tapahtumista epäonnistuneensa tsunamista varoittamisessa. Tsunami teki vakavaa tuhoa juuri Chilen rannikon kalastajakylissä.

 Kansainvälinen apu 
Euroopan unioni lupasi lähettää Chileen sekä kolme miljoonaa euroa että humanitaarista apua.EU Business: World pledges aid to quake-hit Chile, viitattu 27.02.2010EU Business: EU ready to help Chile quake victims: Aid Commissioner, viitattu 27.02.2010 YK:n puheenjohtaja Ban Ki-moon esitti suruvalittelut järistyksessä menehtyneitten omaisille.VOA News: International Community Pledges Support for Chile Following Quake, viitattu 27.02.2010

Chile pyysi kansainvälistä apua kaksi päivää maanjäristyksen tapahduttua. Osa kansainvälisistä järjestöistä kuitenkin lähetti alueelle rahallista apua ja työntekijöitä jo tätä ennen: esimerkiksi Punaisen Ristin kansainvälinen liitto päätti 28. helmikuuta lähettää Chileen 205 000 euroa rahallista apua. Chilen Punaisen Ristin vapaaehtoiset auttoivat onnettomuuden uhreja paikan päällä. 2. maaliskuuta Punaisen Ristin kansainvälinen liitto julkaisi maailmanlaajuisen avunpyynnön, jossa se pyysi 4,7 miljoonaa euroa Chilen Punaisen Ristin avustustöiden tukemiseen. Avustusoperaatiossa oli tarkoitus tarjota noin 15 000 järistysalueen asukkaalle avustustarvikkeita, telttoja ja pressuja, sekä varustaa kenttäsairaala.

Suomessa ulkomaankauppa- ja kehitysministeri Paavo Väyrynen päätti 3. maaliskuuta 400 000 euron humanitaarisesta avusta Chileen. Apu koordinoitiin Suomen Punaisen Ristin kautta. Suomen ja Norjan Punaisen Ristin kansalliset yhdistykset lähettivät yhteisen kenttäsairaalan Chileen maanjäristyksessä vaurioita kärsineeseen Temucon kaupunkiin. Sairaalassa oli paikat 50 potilaalle, vuodeosasto, kaksi leikkaussalia ja poliklinikka. Punaisen Ristin avustustarvikevarastot olivat olleet Chilen maanjäristyksen aikaan vähissä massiivisen Haiti-avustusoperaation takia, joten avustustoimintaa Chileen oli vaikea käynnistää. Suomen Punainen Risti päätti 4. maaliskuuta lähettää Chileen omasta katastrofirahastostaan 150 000 euroa. Se keräsi Suomessa järistyksen uhreille lahjoituksia tilisiirtoina ja lipaskeräyksenä. Muista suomalaisista järjestöistä ainakin World Vision käynnisti avustusoperaation Chileen. Lisäksi Kirkon Ulkomaanapu varautui avun lähettämiseen.

 Aiemmat maanjäristykset Chilessä 
Vuonna 1960 tapahtunut Suuri Chilen maanjäristys maan eteläkärjessä oli historian voimakkaimpia maanjäristyksiä (9,5 Mw)http://earthquake.usgs.gov/regional/world/events/1960_05_22.php. Concepciónissa on aikaisemminkin tapahtunut pahoja maanjäristyksiä muun muassa vuosina 1570, 1751 ja 1835. Ne aiheuttivat myös tsunameja.SERVICIO SISMOLOGICO UNIVERSIDAD DE CHILE , viitattu 27.02.2010 Santiagossa vakavia tuhoja aiheutti muun muassa Santiagon maanjäristys 1985. Vuoden 2010 maanjäristys oli Chilen historian pahin maanjäristys 30 vuoteen.HS:Chilen järistys vahingoitti 1,5 miljoonaa taloa – uhriluku kasvaa , viitattu 28.02.2010

 Katso myös 
 Luettelo Chilen maanjäristyksistä

 Lähteet 

Luokka:Vuoden 2010 maanjäristykset
2010